open-index/open-wikipedia-markdown huggingface dataset:
Gobi

thumb|250px|Gobi tuksnesis Mongolijā.
**Gobi** (, *Govĭ* — ‘pustuksnesis’; ; ) ir liels tuksnešains reģions Āzijā. Tas atrodas Ķīnas ziemeļos un ziemeļrietumos, kā arī Mongolijas dienvidos. 

Tuksnesi no ziemeļiem ieskauj Altaja kalni un Mongolijas stepes un pļavas, no dienvidaustrumiem Heši koridors un Tibetas plato un no dienvidaustrumiem ieskauj Ziemeļķīnas līdzenums. Gobi tuksnesis aizņem 1 295 000 km² lielu teritoriju, kas padara to par piekto lielāko tuksnesi pasaulē. Gobi tuksnesī atradās vairākas Zīda ceļa pilsētas un tajā ir izveidotas vairākas aizsargājamās teritorijas, tostarp Gobi Gurvansaihana nacionālais parks. Gobi sastāv no vairākiem atšķirīgiem ekoloģiskiem un ģeogrāfiskiem reģioniem. Tas stiepjas 1610 km garumā no dienvidrietumiem uz ziemeļaustrumiem un 800 km garumā no dienvidiem uz ziemeļiem. Šis ir aukstais tuksnesis, kāpās reizēm veidojas sniega un salnas kārta. Tuksnesī ir krasas temperatūras atšķirības.

## Ārējās saites
Lady A

***Lady A***, līdz 2020. gadam ***Lady Antebellum***, ir ASV kantrimūzikas grupa no Našvilas, Tenesī štata. Grupa dibināta 2006. gadā. 2007. gadā grupa kā viesmākslinieki piedalījās Džima Brikmana singlā *Never Alone*, pēc tam parakstīja līgumu ar ierakstu kompāniju *[[Capitol Records]] Nashville* un izdeva singlu *Love Don't Live Here*. Dziesma ierindojās *Hot Country Songs* topa trešajā vietā 2008. gada maijā un bija viņu debijas albuma pirmais singls. 2008. gada 15. aprīlī izdots debijas albums ar nosaukumu *[[Lady Antebellum (albums)|Lady Antebellum]]*. Otrais studijas albums *[[Need You Now]]* izdots 2010. gada 26. janvārī. 2009. un 2010. gadā grupu nominēja ''Grammy'' balvai divās kategorijās. Savukārt 2011. gadā jau saņēma sešas nominācijas, no kurām piecās kategorijās saņēma balvu, tai skaitā dziesma *Need You Now* kļuva par gada ierakstu, albums *Need You Now* kļuva par gada kantrī mūzikas albumu.

## Diskogrāfija
;Studijas albumi
* *[[Lady Antebellum (albums)|Lady Antebellum]]* (2008)
* *[[Need You Now]]* (2010)
* *Own the Night* (2011)
* *On This Winter's Night* (2012)
* *Golden* (2013)
* *747* (2014)
* *Heart Break* (2017)

;EP
* *iTunes Session* (2010)
* *[[A Merry Little Christmas]]* (2010)

;Kantrimūzikas topa pirmajā pozīcijā nokļuvušie singli
* *[[I Run to You]]* (2009)
* *[[Need You Now (dziesma)|Need You Now]]* (2009—2010)
* *[[American Honey]]* (2010)
* *[[Our Kind of Love]]* (2010)
* *Just a Kiss* (2011)
* *We Owned the Night* (2011)

## Ārējās saites
* Oficiālā mājaslapa 
* MySpace profils
Kārlis Angerers

**Kārlis Angerers** (; dzimis ) ir vācu bobslejists-pilots. Dzimis Berhtesgādenes pilsētā.

Karjeru uzsācis 1999. gadā, starptautiskās sacensībās piedalās kopš 2003. gada. Viņa karjeras labākie sasniegumi ir uzvara 2007. gada FIBT pasaules čempionāta jaukto komandu sacensībās, 3. vieta 2009.—2010. gada Pasaules kausa bobslejā divnieku ieskaitē, kā arī sudrabs 2011. gada FIBT pasaules čempionāta četriniekos. Angerers ir uzvarējis vairākos Pasaules kausa posmos. Piedalījies 2010. gada Olimpiskajās spēlēs.

## Labākie rezultāti
:*Saīsinājumi: OS — Olimpiskās spēles, PČ — Pasaules čempionāts, PK — Pasaules kauss, V. — Vieta.*
Omskas arēna

**Omskas arēna** () ir daudzfunkcionāla halle, kas atrodas Omskā, Krievijā un tika atklāta 2007. gada 31. augustā. Halle sākotnēji piederēja krievu biznesmenim Romānam Abramovičam, taču 2012. gadā uzņēmējs to atdāvināja Omskas "Avangard" klubam.

Omskas arēna ir Kontinentālās hokeja līgas kluba Omskas "Avangard" mājvieta. "Avangard" uz to pārcēlās no Viktora Bļinova sporta kompleksa. Sākot ar 2009. gadu arēnā spēlē arī JHL klubs Omskas "Jastrebi".

Bez ledus laukuma kompleksā ietilpst arī sporta zāle, trenažieru zāle un sešas ģērbtuves.

Arēnas būvniecības darbi tika uzsākti 2004. gada 16. martā, kad zemē tika dzīts pirmais pālis.

## Atsauces
Antonio Berni

**Antonio Berni** (*Delesio Antonio Berni*, dzimis 1905. gada 14. maijā Rosario, Santafe provincē, Argentīnā, miris 1981. gada 13. oktobrī, Buenosairesā, Argentīnā) - argentīniešu gleznotājs, grafiķis un ilustrētājs. Viņa tēvs Napoleons Berni (*Napoleón Berni*) bija no Itālijas ieceļojis drēbnieks, viņa māte, Margarita Piko (*Margarita Picco*) savukārt bija itāļu ieceļotāju Argentīnā dzimusi meita.

Berni darbu raksturīgākā iezīme ir to spēcīgais sociālais saturs, daudzu viņa gleznu tematika saistīta ar sabiedrību, kurā Berni dzīvoja, jo īpaši sabiedrības zemākie, aizmirstākie slāņi; tāpat viņa darbos redzamas arī dažādu dzīves laikā pieredzēto notikumu ietekmes.

## Ārējās saites
* Mākslas enciklopēdija. ''Artcyclopedia. The Ultimate Guide to Great Art Online''. 
* Mākslinieka darbu galerija un biogrāfija
Ufas arēna

**Ufas arēna** () ir daudzfunkcionāla halle, kas atrodas Ufā, Krievijā, un tika atklāta 2007. gada 27. augustā.

Ufas arēna kļuva par Kontinentālās hokeja līgas kluba Ufas "Salavat Julajev" mājvietu. Sākot ar 2009. gadu arēnā spēlē arī JHL klubs Ufas "Tolpar".

## Ārējās saites
Vasaras Jaunatnes olimpiskās spēles

**Vasaras Jaunatnes olimpiskās spēles** ir starptautisks sporta pasākums, kas notiek ik pēc četriem gadiem un ko organizē Starptautiskā Olimpiskā komiteja.
## Vasaras Jaunatnes olimpisko spēļu norises vietas

## Skatīt arī
* Olimpiskās spēles

## Atsauces

## Ārējās saites
* Olimpiskās kustības mājaslapa
Pīks

**Pīks** var būt:

* Rihards Pīks, latviešu politiķis un kinorežisors (dzimis 1941);
* Timotijs Pīks (*Timothy Peake*), Apvienotās Karalistes kosmonauts (dzimis 1972);
* Vilhelms Pīks (*Wilhelm Pieck*), VDR politiķis (1876-1960).
Tomass Kleins

**Tomass Kleins** (dzimis  Liepājā) ir romu izcelsmes Latvijas ģitārists, vokālists un mūzikas autors.

T. Kleins ir bijis vairāku latviešu mūzikas grupu dalībnieks, tai skaitā Neptūnā un Līvos. *Līvu* dalībnieks viņš bija vairāk nekā 10 gadus. Pēc tam bija duetā Fomins & Kleins, vēlāk uzsāka solokarjeru. Laikā no 2006. līdz 2008. gadam bija grupas *[[Cacao]]* dalībnieks. Pēc tam turpināja karjeru Aivara Brīzes grupā *Leģions*.

## Atsauces
Femme Fatale

**Femme Fatale** ir amerikāņu dziedātājas Britnijas Spīrsas septītais studijas albums, kas tika laists klajā . Albumu izdeva *Jive Records*, tā producenti ir *Dr. Luke* un *Max Martin*. Albumā iekļautas 2009.—2011. gadā ierakstītas dziesmas. To atzinīgi novērtēja kritiķi. Šis ir pirmais mākslinieces albums, no kura trīs singli iekļuva *[[Billboard Hot 100]]* pirmajā desmitniekā.

## Dziesmu saraksts

## Ārējās saites
* Britnijas Spīrsas oficiālā mājaslapa
Arena 2000

***Arena 2000*** ir daudzfunkcionāla halle, kas atrodas Jaroslavļā, Krievijā. Halle tika atklāta 2001. gada 12. oktobrī. Arēna ir Kontinentālās hokeja līgas kluba Jaroslavļas "Lokomotiv" mājvieta.

Arēnā savus koncertus snieguši vairāki plaši pazīstami mākslinieki, starp kuriem arī Deep Purple, Arctic Monkeys un Patrīcija Kāsa.

## Ārējās saites
* Halles mājaslapa
.pa

**.pa** ir augšējā līmeņa domēns (ccTLD), kura paredzētais pielietojums ir saistīts ar Panamu. Domēns izveidots 1994. gadā. Domēna sponsors ir *Universidad Tecnologica de Panama*, bet domēnu reģistrēšanu nodrošina *Nic Panama*. Domēnu reģistrācija ir iespējama tikai trešajā līmenī zem šādiem otrā līmeņa domēniem: .net.pa, .com.pa, .ac.pa, .sld.pa, .gob.pa, .edu.pa, .org.pa, .abo.pa, .ing.pa, .med.pa un .nom.pa.

## Ārējās saites

*  IANA .pa whois information
.ph

**.ph** ir augšējā līmeņa domēns (ccTLD), kura paredzētais pielietojums ir saistīts ar Filipīnām. Domēns izveidots 1990. gadā. Domēna sponsors ir *PH Domain Foundation*, bet domēnu reģistrēšanu nodrošina *dotPH Domains Inc.*. Domēns tiek izmantots ne tikai saistībā ar Filipīnām, bet arī ar telefoniem

## Ārējās saites

*  IANA .ph whois information
.rw

**.rw** ir augšējā līmeņa domēns (ccTLD), kura paredzētais pielietojums ir saistīts ar Ruandu. Domēns izveidots 1996. gadā. Domēna sponsors ir *Interpoint SARL*, bet domēnu reģistrēšanu nodrošina *NIC Congo*. Zem šī domēna Ruandas iedzīvotāji var reģistrēt domēnu par velti, bet citiem tas ir par samaksu.

## Ārējās saites

*  IANA .rw whois information
Madison Square Garden

***Madison Square Garden*** ir daudzfunkcionāla sporta arēna Manhatanā, Ņujorkā, ASV. Pašreizējā arēna tika atklāta . Šeit savas mājas spēles aizvada NBA komanda Ņujorkas "Knicks", NHL komanda Ņujorkas "Rangers" un WNBA komanda Ņujorkas "Liberty". Tāpat *Madison Square Garden* tiek organizēti vairāk nekā 320 pasākumi katru gadu. Tā ir trešā pieprasītākā arēna visā pasaulē pēc *Manchester Evening News Arena* un *The O2 Arena* (abas atrodas Apvienotajā Karalistē). Arēnas ietilpība ir līdz aptuveni 21 000 sēdvietām. Tās arhitekts ir Čārlzs Lukmens. *Madison Square Garden* ir vecākā lielā sporta būve Ņujorkas aglomerācijā. Tāpat tā ir vecākā NHL arēna un otra vecākā NBA arēna pēc *[[Oracle Arena]]*, kas atrodas Oklendā, ASV.

## Atsauces

## Ārējās saites

* Oficiālā mājaslapa
Cirstu pagasts

**Cirstu pagasts** bija viena no Cēsu apriņķa administratīvajām teritorijām tā dienvidos. Pagasta valde atradās Cirstos. 1935. gadā pagasta platība bija 27,2 km² un tajā bija 417 iedzīvotāji.
Pagasts tika likvidēts 1936. gadā, tā teritorija pievienota Jumurdas pagastam.

## Atsauces
Jānis Tutins

**Jānis Tutins** (; dzimis , Rēzeknes rajonā) ir latviešu (latgaliešu) politiķis, pārstāv partiju "Kopā Latvijai", bet iepriekš ilgstoši bijis partijas "Saskaņa" biedrs. Bijis Rēzeknes domes priekšsēdētājs (2005—2006), kā arī vairāku Saeimas un Rēzeknes pašvaldības sasaukumu deputāts.

## Biogrāfija
1985. gadā J. Tutins pabeidza Rīgas 4. medicīnas skolu, iegūdams feldšera profesiju. Strādājis par sanitāru un feldšeri. Bijis komjaunietis, darbojies kā organizācijas funkcionārs. Pēc Latvijas neatkarības atjaunošanas nodarbojies ar dažāda veida uzņēmējdarbību Rēzeknē, bijis arī apsargs, datoroperators. No 2002. gada J. Tutins vadīja Rēzeknes pilsētas komunālās saimniecības uzņēmumu.

2006. gadā ieguva biznesa administrācijas bakalaura grādu Ņūportas starptautiskajā universitātē (*Newport International University*), kas ir neakreditēta augstskola Vaiomingas štatā ASV.

## Politiskā darbība
Aktīvi politikā iesaistījies no 2002. gada, kad kandidēja 8. Saeimas vēlēšanās no Latvijas Apvienotās Republikāņu partijas. 2005. gadā ievēlēts Rēzeknes pilsētas domē no Tautas Saskaņas partijas, arī atkārtotajās pašvaldības vēlēšanās (rezultāti tika anulēti vēlētāju uzpirkšanas dēļ) guvis vēlētāju uzticību. Šajā sasaukumā ievēlēts par pilsētas domes priekšsēdētāju, taču amatu ieņēma tikai līdz 2006. gada martam, kad to zaudēja Jurim Guntim Vjaksem.

2006. gada rudenī ievēlēts 9. Saeimā no "Saskaņās Centra" saraksta un kopš tā laika ir parlamenta deputāts. 2007. gadā pēc Induļa Emša demisijas nesekmīgi pretendēja uz Saeimas priekšsēdētāja amatu (to ieņēma Gundars Daudze). Kandidēja 2009. gada Eiropas Parlamenta vēlēšanās, taču neguva vēlētāju atbalstu. 2010. gada rudenī tika ievēlēts 10. Saeimā un 2011. gada Saeimas ārkārtas vēlēšanās arī 11. Saeimā. Kandidēja 2014. gada Eiropas Parlamenta vēlēšanās no "Saskaņas Centra" saraksta, bet netika ievēlēts. Toties tika ievēlēts 12. Saeimā tajā pašā gadā notikušajās 12. Saeimas vēlēšanās, tāpat arī ievēlēts 13. Saeimā no partijas "Saskaņa" saraksta 13. Saeimas vēlēšanās, kas notika 2018. gada rudenī.

Kandidēja arī 14. Saeimas vēlēšanās 2022. gadā, taču "Saskaņas" saraksts nepārvarēja 5% barjeru. 2023. gadā J. Tutins bija partijas "Kopā Latvijai" dibinātāju skaitā. 2025. gada pašvaldību vēlēšanās J. Tutinu ievēlēja par Rēzeknes domes deputātu kā partiju "Latvija pirmajā vietā" un "Kopā Latvijai" apvienības. Viņš kļuva par domes priekšsēdētāja Aleksandra Bartaševiča vietnieku, bet pēc tam, kad priekšsēdētājs 2026. gada sākumā nesaņēma pielaidi valsts noslepumam un tika atstādināts — par pašvaldības vadītāja pienākumu izpildītāju.

## Atsauces

## Ārējās saites

* Jānis Tutins Biogrāfija "Saskaņas Centra" mājaslapā
TatNeft Arena

***TatNeft Arena*** () ir daudzfunkcionāla halle, kas atrodas Kazaņā, Krievijā. Halle tika atklāta 2005. gada 29. augustā, un kopš tā paša gada 26. decembra tā ir Kontinentālās hokeja līgas kluba Kazaņas "Ak Bars" mājvieta. Savas mājas spēles arēnā aizvada arī Kazaņas "Bars".

## Ārējās saites
* Halles mājaslapa
1992.—1993. gada NBA sezona

**[[Nacionālā Basketbola asociācija|Nacionālās basketbola asociācijas]] 1992.—1993. gada sezona** bija 47. NBA sezona. Šajā sezonā piedalījās 27 komandas (visas no ASV).

Par NBA čempioniem kļuva Čikāgas "Bulls" spēlētāji, kas sešu spēļu finālsērijā pieveica Fīniksas "Suns" ar 4—2. Finālsērija ilga no  līdz . Par regulārās sezonas vērtīgāko spēlētāju tika atzīts Čārlzs Bārklijs ("Suns"), par finālsērijas vērtīgāko: Maikls Džordans ("Bulls"). Finālsērijas trešajā spēlē uzvarētājs tika nosakidrots pēc trīs papildlaiku aizvadīšanas. "Suns" šajā spēlē uzvarēja "Bulls" ar 129–121. Šī bija otrā spēle visā NBA finālsēriju vēsturē, kad uzvarētāja noskaidrošanai nepieciešami trīs papildlaiki, pirmā šāda spēle bija 1976. gada finālsērijas 5. spēle, arī tajā viena no komandām bija "Suns". Toreizējais "Suns" spēlētājs Pols Vestfāls 1993. gada spēlē bija "Suns" treneris. "Bulls" spēlētājs Maikls Džordans uzstādīja savdabīgu rekordu, četrās fināla spēlēs pēc kārtas gūdams vismaz 40 punktus, kopumā vidēji spēlē finālā viņš guva 41 punktu. "Bulls" iegūtais trešais NBA čempionu tituls bija pirmais gadījums līgas vēsturē pēdējo 30 gadu laikā, kad viena komanda iegūst trīs čempionu titulus pēc kārtas.

1992. gada NBA drafts notika , tajā Orlando "Magic" ar pirmo numuru izvēlējās Šakilu O'Nīlu. 43. NBA Visu zvaigžņu spēle notika *Delta Center* arēnā Soltleiksitijā, Jūtas štatā. Tajā Rietumu komanda uzvarēja Austrumus ar 135–130. Par spēles vērtīgākajiem spēlētājiem tika atzīti Jūtas "Jazz" spēlētāji Karls Malons un Džons Stoktons.

Šajā sezonā 13 spēles Minesotas "Timberwolves" sastāvā aizvadīja latvietis Gundars Vētra, kļūdams par pirmo basketbolistu no Latvijas, kas spēlējis pasaules spēcīgākajā basketbola līgā.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[NBA sezonas vērtīgākais spēlētājs|Sezonas MVP]]:** Čārlzs Bārklijs, Fīniksas "Suns"
* **[[NBA labākais spēlētājs aizsardzībā|Labākais spēlētājs aizsardzībā]]:** Hakīms Oladžuvons, Hjūstonas "Rockets"
* **[[NBA sezonas labākais debitants|Labākais debitants]]:** Šakils O'Nīls, Orlando "Magic"
* **[[NBA sezonas labākais rezervists|Labākais rezervists]]:** Klifords Robinsons, Portlendas "Trail Blazers"
* **[[NBA sezonas progresējušākais spēlētājs|Progresējušākais spēlētājs]]:** Mahmuds Abdulraufs, Denveras "Nuggets"
* **[[NBA sezonas labākais treneris|Labākais treneris]]:** Pets Railijs, Ņujorkas "Knicks"

## Atsauces

## Ārējās saites
* Oficiālā NBA mājaslapa 
* Basketball Reference profils
Magņitogorskas arēna

**Magņitogorskas arēna** ir daudzfunkcionāla halle, kas atrodas Magņitogorskā, Krievijā. Halle tika atklāta 2007. gada 12. janvārī. Arēna ir Kontinentālās hokeja līgas kluba Magņitogorskas "Metallurg" mājvieta.

Līgums par halles būvniecību tika noslēgts 2005. gada 19. maijā, taču simboliskais pirmais pālis zemē tika iedzīts tā paša gada 1. septembrī.

## Ārējās saites
* Halles mājaslapa
Platinum Arena

***Platinum Arena*** () ir daudzfunkcionāla halle, kas atrodas Habarovskā, Krievijā. Halle tika atklāta 2003. gadā. Arēna ir Kontinentālās hokeja līgas kluba Habarovskas "Amur", kā arī tā jauniešu kluba Habarovskas "Amurskie Tigri" mājvieta.

## Ārējās saites
* Halles mājaslapa
Novosibirskas Ledus pils

**Novosibirskas Ledus pils** ir hokeja halle, kas atrodas Novosibirskā, Krievijā. Halle tika atklāta 1964. gada septembrī, un jau kopš halles atvēršanas brīža tajā savas mājas spēles aizvada Kontinentālās hokeja līgas klubs Novosibirskas "Sibirj".

Pirmā hokeja spēle šajā hallē tika aizvadīta 1964. gada 4. septembrī. 2002. gadā hallē tika veikti rekonstrukcijas darbi.
.sd

**.sd** ir augšējā līmeņa domēns (ccTLD), kura paredzētais pielietojums ir saistīts ar Sudānu. Domēns izveidots 1997. gadā. Domēna sponsors ir *Sudan Internet Society*, kas nodrošina arī domēnu reģistrēšanu. Domēnu reģistrācija ir iespējama trešajā līmenī zem šādiem otrā līmeņa domēniem: .com.sd, .net.sd, .org.sd, .edu.sd, .med.sd, .tv.sd, .gov.sd. un .info.sd.

## Ārējās saites

*  IANA .sd whois information
Radigars

[alt=Astoņu vīriešu grupas salonfotogrāfija. |thumb|Mākslinieku apvienības Radigars dalībnieki [Žanis Sūniņš, Voldemārs Vimba, Jēkabs Alfrēds Strazdiņš, Nikolajs Kūlainis, A.Eihe, Pauls Pāvils Štelmahers,  Arnolds Vilkins un Kārlis Augusts Vidiņš 1930. gada janvārī Rīgā.]]
**Radigars** bija Rīgā dibināta mākslinieku apvienība.

## Vēsture

Mākslinieku apvienība *Radigars* tika dibināta Rīgā 1927. gadā un apvienoja samērā nelielu dalībnieku skaitu, kas par savu mērķi izvirzīja sekošanu Teodora Ūdera mākslas pamatprincipiem: tautas dzīves, rakstura un darba mīlestības tēlošana. Nosacīti apvienības līderi bija Jēkabs Strazdiņš un Nikolajs Kūlainis. Apvienībā ilgāku vai īsāku laika posmu darbojās: Voldemārs Vimba, Žanis Ventaskrasts, Kārlis Padegs, Žanis Sūniņš u.c.

Apvienība bija diezgan kareivīgi noskaņota pret pastāvošajām mākslas institūcijām uzskatot tās par netaisnīgām un priviliģētām. Vēlējās tuvināt mākslu tautai. Iegājusi vēsturē ar pirmās brīvdabas izstādes (*Zem Liepām*) organizēšanu   1934. gadā Vērmanes dārzā Rīgā. Tajā galvenokārt tika izstādīti Kārļa Padega un Valda Kalnrozes darbi. Tolaik šī neierastā parādība tika uztverta ļoti pretrunīgi un kopumā šokējā Latvijas mākslas publiku.
1991.—1992. gada NBA sezona

**[[Nacionālā Basketbola asociācija|Nacionālās basketbola asociācijas]] 1991.—1992. gada sezona** bija 46. NBA sezona. Šajā sezonā piedalījās 27 komandas (visas no ASV).

Par NBA čempioniem kļuva Čikāgas "Bulls" spēlētāji, kas sešu spēļu finālsērijā pieveica Portlendas "Trail Blazers" ar 4—2. Finālsērija ilga no  līdz . Par regulārās sezonas un finālsērijas vērtīgāko spēlētāju tika atzīts Maikls Džordans ("Bulls"), kurš bija arī sezonas rezultatīvākais spēlētājs.

1991. gada NBA drafts notika , tajā Šarlotas "Hornets" ar pirmo numuru izvēlējās Leriju Džonsonu. 42. NBA Visu zvaigžņu spēle notika *Orlando Arena* Orlando, Floridas štatā. Tajā Rietumu komanda uzvarēja Austrumus ar 153—113. Par spēles vērtīgāko spēlētāju tika atzīts Losandželosas "Lakers" spēlētājs Maģiskais Džonsons.

## Regulārā sezona

;Austrumu konference

;Rietumu konference

### Pa konferencēm

**Piezīmes**
* **z** – Ieguva mājas spēļu priekšrocības visām izslēgšanas spēlēm.
* **c** – Ieguva mājas spēļu priekšrocības konferences izslēgšanas spēlēm.
* **y** – Ieguva divīzijas titulu.
* **x** – Iekļuva izslēgšanas spēlēs.

## Izslēgšanas spēles
:Piezīmes:
:* **Treknraksts** = komanda uzvar kārtā

## Apbalvojumi
* **[[NBA sezonas vērtīgākais spēlētājs|Sezonas MVP]]:** Maikls Džordans, Čikāgas "Bulls"
* **[[NBA labākais spēlētājs aizsardzībā|Labākais spēlētājs aizsardzībā]]:** Deivids Robinsons, Sanantonio "Spurs"
* **[[NBA sezonas labākais debitants|Labākais debitants]]:** Lerijs Džonsons, Šarlotas "Hornets"
* **[[NBA sezonas labākais rezervists|Labākais rezervists]]:** Detlefs Šrempfs, Indiānas "Pacers"
* **[[NBA sezonas progresējušākais spēlētājs|Progresējušākais spēlētājs]]:** Perviss Elisons, Vašingtonas "Bullets"
* **[[NBA sezonas labākais treneris|Labākais treneris]]:** Dons Nelsons, Goldensteitas "Warriors"

## Ārējās saites
* Oficiālā NBA mājaslapa 
* Basketball Reference profils
Mitišču arēna

**Mitišču arēna** () ir daudzfunkcionāla halle, kas atrodas Mitiščos, Krievijā. Halle tika atklāta 2005. gada 15. oktobrī. Arēna ir Kontinentālās hokeja līgas kluba Mitišču "Atlant" mājvieta.

Kopā ar Hodinkas halli, tā bija viena no 2007. gada Pasaules čempionāta mājvietām.

## Ārējās saites
* Halles mājaslapa
Tarjeijs Bē

**Tarjeijs Bē** (; dzimis  Strinā, Norvēģijā) ir norvēģu bijušais biatlonists. 2010.—2011. gada Pasaules kausa sezonas kopvērtējuma uzvarētājs. Olimpiskajās spēlēs izcīnījis trīs zelta medaļas (visas stafetēs), bet Pasaules čempionātos kopā izcīnījis 12 zelta medaļas, no kurām divas ir individuālajās distancēs.

Viņa brālis Juhanness Tīngnēss Bē arī ir bijis biatlonists, daudzu titulu ieguvējs un Norvēģijas izlases dalībnieks.

## Karjera
Ar biatlonu nodarbojas kopš 2000. gada, Norvēģijas izlases sastāvā ir kopš 2006. gada. Uzrādījis atzīstamus rezultātus Pasaules čempionātā junioriem. Startēdams 3 čempionātos, viņš vienu reizi kļuva par čempionu, 3 reizes ierindojās 2. vietā.

Pasaules kausa posmos piedalās kopš 2008.—2009. gada sezonas, taču debijas sezonā startēja vienīgi pēdējā posmā Hantimansijskā, kur sprintā ieņēma 61. vietu, tādējādi neizcīnot punktus un neiekļūstot Pasaules kausa kopvērtējumā.

2009.—2010. gada sezonu aizvadīja veiksmīgāk. Viņš guva uzvaru divās sacīkstēs: Oberhofas posma sprintā un Vankūveras olimpisko spēļu stafetē. Vēl Rūpoldingas posma stafetē ieņēma 2. vietu. Kopvērtējumā ieguva 176 punktus, ierindojoties 43. vietā.

Veiksmīgi iesāka 2010.—2011. gada Pasaules kausa sezonu, kļūdams par kopvērtējuma līderi. 2011. gada Pasaules čempionātā Hantimansijskā apstiprināja savu sezonas līdera pozīciju, pirmajās piecās distancēs izcīnot piecas medaļas (tostarp zeltu jauktajā stafetē, 20 km klasiskā biatlona distancē un 4 x 7,5 km stafetē), tā kļūstot par čempionātā visvairāk medaļas izcīnījušo biatlonistu starp vīriešiem. Sezonu T. Bē noslēdza ar uzvaru Pasaules kausa kopvērtējumā, kā arī ieguva mazo kristāla globusu sprintā un iedzīšanā.

## Karjeras rezultāti

### Olimpiskās spēles

### Pasaules čempionāts

### Pasaules kausa kopvērtējums

### Statistika Pasaules kausā

### Individuālās uzvaras

### Pasaules junioru/jauniešu čempionāts

### Eiropas čempionāts

## Atsauces

## Ārējās saites
.sn

**.sn** ir augšējā līmeņa domēns (ccTLD), kura paredzētais pielietojums ir saistīts ar Senegālu. Domēns izveidots 1993. gadā. Domēna sponsors ir *Universite Cheikh Anta Diop*, bet domēnu reģistrēšanu veic *NIC Senegal*. Reģistrācija ir iespējama gan otrajā, gan trešajā līmenī zem šādiem otrā līmeņa domēniem: .art.sn, .com.sn, .edu.sn, .gouv.sn, .org.sn, .perso.sn un .univ.sn.

## Ārējās saites

*  IANA .sn whois information
Novokuzņeckas Sporta pils

**Novokuzņeckas Sporta pils** ir hokeja halle, kas atrodas Novokuzņeckā, Krievijā. Halle tika atklāta 1984. gada 1. oktobrī, un jau kopš halles atvēršanas brīža tajā savas mājas spēles aizvada Kontinentālās hokeja līgas klubs Novokuzņeckas "Metallurg".

Līdz 1976. gadam pašreizējā halles atrašanās vietā bija atklātais hokeja stadions ar 16 000 skatītāju vietām, taču tad tika uzsākta tā pārbūve. Pārbūve ilga astoņus gadus, līdz halles atklāšanai 1984. gadā. 2008. gadā notika halles renovācijas darbi, kuros tika ieguldīti 70 miljoni rubļu.
## Ārējās saites
* Дворец спорта Кузнецких металлургов на сайте Библиотеки имени Гоголя
.sv

**.sv** ir augšējā līmeņa domēns (ccTLD), kura paredzētais pielietojums ir saistīts ar Salvadoru. Domēns izveidots 1994. gadā. Domēna sponsors ir *SVNet*, kas nodrošina arī domēnu reģistrēšanu. Reģistrācija ir iespējama trešajā līmenī zem šādiem otrā līmeņa domēniem:. .edu.sv, .gob.sv, .com.sv, .org.sv un .red.sv.

## Ārējās saites

*  IANA .sv whois information
.sy

**.sy** ir augšējā līmeņa domēns (ccTLD), kura paredzētais pielietojums ir saistīts ar Sīriju. Domēns izveidots 1996. gadā. Domēna sponsors ir *National Agency for Network Services (NANS)*, bet domēnu reģistrēšanu nodrošina *Syrian Telecommunications Establishment (STE)*.

## Ārējās saites

*  IANA .sy whois information
Karaļa runa

**"Karaļa runa"** () ir 2010. gada Apvienotās Karalistes vēsturiskā drāma, kuras režisors ir Toms Hūpers un scenārija autors ir Deivids Seidlers. Galvenās lomas filmā atveido Kolins Fērts, Džefrijs Rašs, Helēna Bonema Kārtere, Maikls Gembons, Gajs Pīrss, Timotijs Spols, Dereks Džekobi un Dženifere Īli.

Filma ir stāsts par Džordžu VI, kurš stostīšanās dēļ tiek iepazīstināts ar runas defektus ārstējošu speciālistu Laionelu Logu, kas viņam palīdz nestostīties. Viņi kļūst par labiem draugiem un pēc Džordža VI brāļa atteikšanās no troņa viņš lūdz L. Logam sagatavot radio runu tautai pirms Otrā pasaules kara.

Filmas pirmizrāde notika  *Telluride* filmu festivālā ASV. ASV tā tika izdota , Lielbritānijā —  un Latvijā — . "Karaļa runas" filmēšana galvenokārt notika Londonā, kā arī citās Lielbritānijas pilsētās, laika posmā no 2009. gada decembra līdz 2010. gada janvārim.

"Karaļa runa" tika nominēta 14 BAFTA kino balvām, no kurām ieguva septiņas, tai skaitā kā labākā filma. Tāpat tā tika nominēta divpadsmit 83. Amerikas Kinoakadēmijas balvām, no kurām ieguva 4, tai skaitā kā labākā filma.

## Atsauces

## Ārējās saites
*
.si

**.si** ir augšējā līmeņa domēns (ccTLD), kura paredzētais pielietojums ir saistīts ar Slovēniju. Domēns izveidots 1993. gadā. Domēna sponsors ir *Academic and Research Network of Slovenia (ARNES)*, kas nodrošina arī domēnu reģistrēšanu. 2010. gada maijā zem šī domēna bija reģistrētas aptuveni 80&nbsp;000 tīmekļa vietnes.

## Ārējās saites

*  IANA .si whois information
Bē

**Bē** var būt:
* Tarjeijs Bē (*Tarjei Bø*; 1988) ― norvēģu biatlonists;
* Juhanness Tīngnēss Bē (*Johannes Thingnes Bø*; 1993) norvēģu biatlonists.
2010.—2011. gada Pasaules kauss biatlonā

**2010.—2011. gada [[Pasaules kauss biatlonā]]** bija vairāku sacīkšu biatlona turnīrs, ko organizē Starptautiskā biatlona savienība. Sezona sākās  Estešundā, Zviedrijā, un beidzās  Oslo, Norvēģijā.

Pasaules kausa kopējā ieskaitē vīriem uzvaru izcīnīja norvēģis Tarjeijs Bē un sievietēm par Lielā Globusa ieguvēju kļuva somu biatloniste Kaisa Mekereinena.

## Sezonas kalendārs

## Ārējās saites
* IBU mājaslapa
.th

**.th** ir augšējā līmeņa domēns (ccTLD), kura paredzētais pielietojums ir saistīts ar Taizemi. Domēns izveidots 1988. gadā. Domēna sponsors ir *Thai Network Information Center Foundation Co., Ltd. (THNIC)*, kas nodrošina arī domēnu reģistrēšanu. Reģistrācija ir pieejama tikai trešajā līmenī zem šādiem otrā līmeņa domēniem: .ac.th, .co.th, .in.th, .go.th, .mi.th, .or.th un .net.th.

## Ārējās saites

*  IANA .th whois information
.tz

**.tz** ir augšējā līmeņa domēns (ccTLD), kura paredzētais pielietojums ir saistīts ar Tanzāniju. Domēns izveidots 1995. gadā. Domēna sponsors ir *Tanzania Network Information Centre (tzNIC)*, bet domēnu reģistrēšanu nodrošina *PSGnet*. Reģistrācija ir iespējama tikai trešajā līmenī zem šādiem otrā līmeņa domēniem: .co.tz, .ac.tz, .go.tz, .or.tz un .ne.tz.

## Ārējās saites

*  IANA .tz whois information
Žirafu dzimta

**Žirafu dzimta** (*Giraffidae*) ir pārnadžu kārtas (*Artiodactyla*) viena no atgremotāju apakškārtas (*Ruminantia*) dzimtām, kurā ietilpst 2 mūsdienās eksistējošas ģintis: žirafes un okapi.

## Izplatība un dzīves veids
[thumb|left|220px|[Okapi nav tik garas kājas un kakla kā žirafei]]
Abas mūsdienu ģintis mājo Āfrikā, lai gan kādreiz žirafu dzimta bija plaši sazarota un izplatīta ne tikai Āfrikā, bet arī Eirāzijā. Vislielākā žirafu dzimtas dažādība bija sastopama miocēna laikā pirms 20 miljoniem gadu. Abu sugu dzīves veids ir diezgan atšķirīgs, jo to apdzīvotās biomas ir ļoti atšķirīgas. Žirafe ir sastopama atklātajā savannas biomā, bet okapi biezajos Kongo lietus mežos. Okapi ir vientuļnieki ar nelielu apdzīvoto teritoriju, bet žirafes veido barus, kuros ir līdz 25 dzīvniekiem. Abu ģinšu sugas pamatā barojas ar koku zariem, bet tās barojas arī ar zāli.

## Izskats un īpašības
Žirafu dzimtas dzīvnieki ir liela vai ļoti liela auguma. Okapi sver apmēram 250 kg, bet žirafe var svērt vairāk kā 1500 kg. Lai arī ārēji abu ģinšu sugas nav uzkrītoši līdzīgas, tomēr tām ir dažas kopīgas īpašības. Tiem ir raksturīgas garas, šauras galvas, plānas lūpas, tumšas, garas mēles, un to īsie ragi ir klāti ar ādu. Galvenā atšķirība starp abām sugām ir tā, ka okapi nav ļoti garā žirafes kakla un kāju, bet abu ģinšu sugām ir garas pēdas, kas balstās uz 2 pirkstiem. Trešais un ceturtais pirksts ir pilnībā neattīstīti. Žirafu dzimtas dzīvniekiem tāpat kā pārējiem atgremotājiem ir 4 kameru kuņģis, un tās barību sakožļā divas reizes. Pirmo reizi steidzīgi un pavirši, otrā reizē daļēji sagremoto barību tās atrij un rūpīgi pārkožļā vēlreiz. Augšžoklī tiem nav priekšzobu, kas aizstāti ar raupju aukslēju sabiezinājumu. Starp apakšžokļa priekšzobiem un dzerokļiem ir liela atstarpe. Dzerokļi ir piemēroti cietas, šķiedrainas barības sakošļāšanai.

## Mūsdienu žirafu dzimtas klasifikācija
* **Žirafu dzimta** (*Giraffidae*)
** Okapi (*Okapia*)
*** Okapi (*Okapia johnstoni*)
** Žirafes (*Giraffa*)
*** Dienvidu žirafe (*Giraffa giraffa*)
*** Masaju žirafe (*Giraffa tippelskirchi*)
*** Somālijas žirafe (*Giraffa reticulata*)
*** Ziemeļu žirafe (*Giraffa camelopardalis*)

## Atsauces

## Ārējās saites

* Žirafu dzimtas foto galerija (ADW)
* Family Giraffidae
.vc

**.vc** ir augšējā līmeņa domēns (ccTLD), kura paredzētais pielietojums ir saistīts ar Sentvinsentu un Grenadīnām. Domēns izveidots 1991. gadā. Domēna sponsors ir *Ministry of Telecommunications, Science, Technology and Industry*, kas nodrošina arī domēnu reģistrēšanu. Domēns tiek izmantots arī saistībā, piemēram, ar šādām jomām: "*Venture Capital*", "*Vacation-Club*", "*Virtual Casino*", "*Ventura County*", "*Viet Cong*", "*Version Control*" un tā tālāk.

## Ārējās saites

*  IANA .vc whois information
.vn

**.vn** ir augšējā līmeņa domēns (ccTLD), kura paredzētais pielietojums ir saistīts ar Vjetnamu. Domēns izveidots 1994. gadā. Domēna sponsors ir *Ministry of Information and Communications of Socialist Republic of Viet Nam*, bet domēnu reģistrēšanu nodrošina *Vietnam Internet Network Information Center (VNNIC)*.

## Ārējās saites

*  IANA .vn whois information
.ws

**.ws** ir augšējā līmeņa domēns (ccTLD), kura paredzētais pielietojums ir saistīts ar Samoa. Domēns izveidots 1995. gadā. Domēna sponsors ir Samoa valdība, bet domēnu reģistrēšanu nodrošina *SamoaNIC*. Domēna nosaukums ir veidots pēc abreviatūras no "*Western Samoa*" (Rietumsamoa), kas bija valsts oficiālais nosaukums angļu valodā agrāk.

## Ārējās saites

*  IANA .ws whois information
.sz

**.sz** ir augšējā līmeņa domēns (ccTLD), kura paredzētais lietojums ir saistīts ar Svatini. Domēns izveidots 1993. gadā. Domēna sponsors ir *University of Eswatini*, bet domēnu reģistrēšanu nodrošina *Swaziland ISP Association (SISPA)*. Reģistrācija ir iespējama trešajā līmenī zem šādiem otrā līmeņa domēniem: .co.sz, .ac.sz un .org.sz.

## Ārējās saites

* IANA .sz whois information
2010.—2011. gada UEFA Čempionu līgas sezona

**2010.—2011. gada UEFA Čempionu līgas sezona** bija Eiropas spēcīgākā futbola klubu turnīra 56. sezona un 19. zem UEFA Čempionu līgas nosaukuma. Sezona ilga no  ar pirmās kvalifikācijas kārtas spēlēm un noslēdzās  ar finālspēli Vemblija stadionā Londonā, Anglijā.

Finālā tikās Spānijas *[[La Liga]]* klubs *[[FC Barcelona|Barcelona]]* un Anglijas Premjerlīgas klubs *[[Manchester United FC|Manchester United]]*. Finālu tiesāja ungārs Viktors Kasai. Finālā uzvarēja un par 19. UEFA Čempionu līgas sezonas uzvarētājiem kļuva *[[FC Barcelona|Barcelona]]* futbolisti, kas uzvarēja pretiniekus ar 3—1.

## Kvalifikācijas kārta
### 1. kvalifikācijas kārta

|}

### 2. kvalifikācijas kārta

|}

### 3. kvalifikācijas kārta

|-
!colspan="6"|Čempioni

|-
!colspan="6"|Ne-čempioni

|}

### Izslēgšanas spēles

|-
!colspan="6"|Čempioni

|-
!colspan="6"|Ne-čempioni

|}

## Grupu turnīrs
### A grupa

### B grupa

### C grupa

### D grupa

### E grupa

### F grupa

### G grupa

### H grupa

## Izslēgšanas spēles
### Klasifikācija

### Astotdaļfināli

|}

### Ceturtdaļfināli

|}

### Pusfināli

|}

### Fināls

## Atsauces

## Ārējās saites
* UEFA mājaslapa
Jekaterinburgas Sporta pils

**Jekaterinburgas Sporta pils** ir hokeja halle, kas atrodas Jekaterinburgā, Krievijā un tika atklāta 1972. gadā. Halle kļuva par Kontinentālās hokeja līgas kluba Jekaterinburgas "Avtomobilist" mājvietu. Sākot ar 2009. gadu arēnā spēlē arī JHL klubs Jekaterinburgas "Avto".

2006. gadā notika halles pārbūves darbi.

## Ārējās saites
* Halles oficiālā mājaslapa
Čerepovecas Ledus pils

**Čerepovecas Ledus pils** ir daudzfunkcionāla halle, kas atrodas Čerepovecā, Krievijā. Arēna ir Kontinentālās hokeja līgas kluba Čerepovecas "Severstal", kā arī tās jauniešu kluba Čerepovecas "Almaz", mājvieta.

Lēmums par halles būvniecību tika pieņemts jau 2003. gadā, taču būvniecības darbi tika uzsākti vien 2005. gada 8. aprīlī. Halle tika atklāta 2006. gada 4. novembrī, un pirmā hokeja spēle tajā tika aizvadīta jau 15. novembrī.

## Ārējās saites
* Halles mājaslapa
Adradasa

**Adradasa** () ir municipalitāte Spānijā. Tā atrodas Sorijas provincē, Kastīlijas un Leonas autonomajā komūnā. 2010. gadā Adradasā dzīvoja 72 iedzīvotāji, lai gan pirms Otrā pasaules kara municipalitātē dzīvoja aptuveni 400 iedzīvotāji. Tā ir 67,47 km² liela. Tuvākā pilsēta ir Sorija (52,3 km); savukārt tuvākā lidosta atrodas Saragosā (172 km). 1892. gadā caur Adradasu tika izbūvēta dzelzceļa līnija Torralba—Sorija. Municipalitātes aizgādnis ir svētais Izidors Strādnieks (*San Isidro Labrador*).
Jūliuss Dērings

**Jūliuss Dērings** (;  — ) bija ievērojams vācbaltu gleznotājs un kultūras darbinieks, kas apvienoja vēlīnā romantisma tradīciju ar 19.gs. dokumentējošo reālismu. Kurzemes Provinces muzeja bibliotekārs (1860—1893), nodarbojies ar Kurzemes mākslas vēstures materiālu vākšanu un apzināšanu.

## Biogrāfija

Dzimis 1818. gada 31. augustā Drēzdenē, Vācijā. Studēja Drēzdenes mākslas akadēmijā pie E. Bendemaņa (1838), studiju gados sāka darināt portretus. 1844. gadā viņš ceļoja pa Dienvidvāciju un Ziemeļitāliju, zīmējot tautastērpus zīmējumus dzejnieka E. Dullera izdevumam "Vācu tautas vēsture" (*Geschichte des deutschen Volks*).
1845. gadā viņu uzaicināja strādāt par zīmēšanas skolotāju Jelgavas ģimnāzijā, līdztekus viņš pasniedza arī privātstundas, aktīvi nodarbojās ar portretu darināšanu un baznīcu altārgleznu gleznošanu. 1852. gadā apceļoja Vāciju, Itāliju un Franciju.

Dērings ilgstoši bija Kurzemes literatūras un mākslas biedrības biedrs, no 1860. gada darbojās kā bibliotekārs Kurzemes Provinces muzejā, kur apzināja kultūrvēsturiskos materiālus. Interesējās par jaunāko literatūru un pārvaldīja franču un itāļu valodas. 

1863. gadā arheoloģiski izpētīja Bīlavu un Birznieku Velna laivas.
1885. un 1889. gadā devās ceļojumā uz Grieķiju un Palestīnu, miris 1898. gada 26. septembrī.

## Māksla

Jūliusa Dēringa galvenais mākslas žanrs bija portreti. Viņa darināto portretu kopskaits sasniedz tūkstoti no kuriem gan saglabājušies tikai nedaudzi. Portretu pasūtījumi nāca visbiežāk no muižnieku un pilsoniskajām aprindām. 

Otrs plašākais Dēringa žanrs bija altārgleznas, kuru vairums ir saglabājušās. Tēmu risinājums ir konvencionāls un tradicionāls. Dērings tiešāk vai netiešāk seko aprobētiem un arī slaveniem paraugiem. Vairāki gandrīz identiski kompozīciju atkārtojumi (Iecavas, Jelgavas, Salas, Saukas, Bauskas baznīcās) liecina par tipveida produkciju.

## Pazīstamākās gleznas


Attēls:Brāļu Groševsku dubultportrets.jpg‎|Brāļu Groševsku dubultportrets (1848)
Johana Frīdriha Vilhelma fon Hāna portrets, Dērings 1849.jpg|Johana Frīdriha Vilhelma fon Hāna portrets (1849)
Attēls:Firsta Johana Līvena portrets.jpg‎|Firsta Johana Līvena portrets (1849)
Attēls:Adelaidas fon Hānas portrets.jpg‎ |Adelaidas fon Hānas, dzimušas Grothusas, portrets (1849)
Attēls:Frīdriha fon Kleina portrets.jpg‎|Frīdriha fon Kleina portrets (1859)
Attēls:Konradīna fon Hoenštaufena sodīšana ar nāvi.jpg‎‎‎|Konradīna fon Hoenštaufena sodīšana ar nāvi (1859–1871)
Attēls:Kurzemes hercoga Gotharda Ketlera portrets.jpg|Kurzemes hercoga Gotharda Ketlera portrets (1888) 


## Atsauces

## Ārējās saites
* https://web.archive.org/web/20141006121336/http://www.makslasvesture.lv/index.php/J%C5%ABliuss_D%C4%93rings
Oktobra manifests

thumb|250px|Manifesta publikācija avīzē
**Oktobra manifests** () bija  Krievijas imperatora Nikolaja II izsludināts manifests, kas pasludināja tautai pilsoniskās — vārda, preses, sapulču, biedrošanās brīvības, solīja sasaukt Valsts Domi, kuras vēlēšanās piedalītos arī strādnieki un pilsētu inteliģence. Domei bija paredzētas likumdošanas tiesības. Manifests bija kā atbilde uz 1905. gada revolūcijas eskalēšanos.

1905. gada oktobrī Maskavā sākās plašs streiks, kas tuvākajās dienās aptvēra visu valsti. Streikam plešoties plašumā tajā iesaistījās vairāk kā 2 miljoni cilvēku. Tā kā streiks radīja jūtamas problēmas valsts ekonomikai, tad imperators nolēma piekāpties revolucionāru priekšā, izdodot Oktobra manifestu. Manifestu izstrādātājs bija Sergejs Vite. Kopā ar augustā izdoto manifestu Oktobra manifests paredzēja sasaukt pirmo parlamentu Krievijas vēsturē. Reizē gan imperators paturēja veto tiesības pret parlamenta pieņemtajiem likumprojektiem, kā arī paredzēja iespēju atlaist parlamentu. Pilsonisko brīvību pasludināšana ļāva veidot partijas un biedrības, rīkot mītiņus, kā arī veikt citas politiskās darbības, kas līdz tam bija noliegtas.

Imperatora manifesta pieņemšanas rezultātā tika veiktas izmaiņas Krievijas Impērijas valsts pamatlikumos, kas faktiski kļuva par pirmās Krievijas konstitūcijas prototipu.

## Atsauces
Paulinija

**Paulinija** () ir pilsēta Sanpaulu štatā, Brazīlijā. Tā atrodas aptuveni 119 km uz ziemeļiem no štata administratīvā centra Sanpaulu. Paulinijas kopējā platība ir 139,332 km², bet iedzīvotāju skaits pēc Ģeogrāfijas un statistikas institūta datiem 2010. gadā bija 82&nbsp;150 cilvēki.

Līdz 1964. gadam Paulinija bija daļa no Kampinasas pilsētas. Pilsēta ir nosaukta pazīstama Kampinasas reģiona zemnieka vārdā (*José Paulino Nogueira*). Sākotnēji tas bija dzelzceļa stacijas nosaukums, bet tikai vēlāk kļuva par visas apdzīvotās vietas nosaukumu. Paulinijā atrodas viena no lielākajām naftas pārstrādes rūpnīcām (*Refinaria de Paulínia*) Latīņamerikā.

## Atsauces

## Ārējās saites
Kanādas dolārs

**Kanādas dolārs** (; ) ir Kanādas oficiālā valūta. To parasti apzīmē ar dolāra zīmi ($), vai ar C$, lai atšķirtu no citu valstu valūtām, ko arī sauc par dolāriem. 1 dolārs atbilst 100 centiem. Pamatojoties uz 2007. gada datiem, Kanādas dolārs ir septītā mainītākā valūta aiz ASV dolāra, euro, jēnas, sterliņu mārciņas, Šveices franka un Austrālijas dolāra. Vēl Kanādas dolāru izmanto Senpjērā un Mikelonā, kur tā ir neoficiālā valūta. Centrālā banka, kas izdot valūtu, ir Kanādas Banka. 2025. gada janvārī viens Kanādas dolārs atbilda 67 centiem.

## Atsauces

## Ārējās saites
* Banknotes Kanādas bankā  
* Kanādas dolārs: Vēsturiskās un aktuālās banknotes
Edvards Liedskalniņš

**Edvards Liedskalniņš** (, dzimis  Stāmerienas pagastā, miris  vai pēc citiem avotiem  Maiami, ASV) bija latviešu tēlnieks amatieris, kurš vienatnē un slepenībā izveidoja Koraļļu pili Floridā, ASV. Edvards Liedskalniņš kļuva slavens arī ar savu mistisko teoriju par magnētismu.

## Dzīvesgājums

Dzimis 1887. gadā Stāmerienas pagastā zemnieku ģimenē. Mācījies vietējā pagastskolā, pabeidzis skolā četras klases, daudz laika pavadījis, lasot grāmatas. Piedalījies 1905. gada revolūcijā. Saderinājies ar Hermīni Lūsi, taču īsi pirms kāzām līgava viņu atstājusi. 1912. gadā, iespējams nelegāli, Liedskalniņš emigrēja uz Ziemeļameriku. Strādājot kokrūpniecībā, viņš dzīvoja dažādās vietās Kanādā un ASV (Vašingtonas štatā, Oregonā, Kalifornijā, Teksasā). 1919. gadā viņš apmetās Floridā.

Edvards Liedskalniņš mira 1951. gada 7. decembrī no nieru slimības. Viņa būvētā Koraļļu pils kļuva par tūrisma objektu un 1984. gadā tā iekļauta ASV Nacionālajā vēsturisko vietu reģistrā.

### Koraļļu pils
thumb|270px|Koraļļu pils Floridā.

Apmēram no 1920. gadā Liedskalniņš sāka celt Koraļļu pili Floridasitijā kā veltījumu dzimtenē palikušajai līgavai. Pats Liedskalniņš viņu dēvējis par "Mīļoto Sešpadsmitgadnieci" (*Sweet Sixteen*), bet amerikāņiem līgavas vārds bija *Agnese Scuffs*. Koraļļu pils vienmēr tika celta nakts laikā, māksliniekam visus darbus veicot vienatnē. Viņš izmantoja vienkāršas pašdarinātas sviras un vinčas. No 1937. līdz 1939. gadam Liedskalniņš pārveda akmeņus uz jaunu vietu 16 km attālumā, netālu no Houmstedas. Koraļļu pils būvniecības laikā Edvards Liedskalniņš vienatnē spēja pārvietot akmeņus, kas kopumā svēra vairāk kā 1100 tonnas. Neko tuvāk nepaskaidrojot, tēlnieks apgalvoja, ka viņš ir atklājis piramīdu celtniecības paņēmienus. 
Arī mūsdienās neviens nav spējis izskaidrot, kā Edvards Liedskalniņš vienatnē spēja pacelt milzīgos akmens bluķus. 
Daži cilvēki uzskata, ka Liedskalniņš vienkārši ir bijis ģeniāls konstruktors un inženieris, bet citi uzskata, ka tēlnieks spējis atklāt un izmantot kādu antigravitātes spēku, kas ļāva viņam pacelt un pārvietot akmeņus līdzīgi kā burvim.

## Darbi
Liedskalniņš sarakstījis trīs publicistiskas brošūras angļu valodā:

* ("Grāmata katrā mājā")
* ("Minerālu, augu un dzīvnieku dzīve")
* ("Magnētiskā straume")

## Piemiņa
*Billija Aidola dziesmа *[[Sweet Sixteen]]* ir veltīta Edvarda Liedskalniņa personīgai traģēdijai un paveiktajam brīnumam.
* Ed. L. (2007. gada dokumentālā filma)
* Kas bija Ed. L.?, dokumentālā filma. Režisore Laima Freimane (2010)

## Atsauces

## Ārējās saites
*Dokumentālā filma par Koraļļu pili (*krievu valodā*)
*Latvieša mīlestības pils otrā pasaules malā
*Latvietis, kurš izrādījies viens no 20. gadsimta noslēpumainākajiem cilvēkiem 
*https://drive.google.com/file/d/1j-HZgZ5oxBDHZLfcH9xNRXbjA_DgSvGH/view?usp=sharing Edvards Liedskalniņš. Magnētiskā strāva. 
*https://drive.google.com/file/d/1TXWwy3sv7LKpx7BJrgvCXiHCXF3r2kNT/view?usp=sharing  Perpetium motion holder - mūžīgās kustības turētājs
Nobela prēmija fizioloģijā vai medicīnā

[thumbnail|200px|[Emīls fon Bērings bija pirmais Nobela prēmijas laureāts fizioloģijā vai medicīnā]]
**Nobela prēmija fizioloģijā vai medicīnā** () ir ikgadējs apbalvojums par ieguldījumu medicīnā, kuru kopš 1901. gada pasniedz par sasniegumiem fizioloģijā vai medicīnā. Tā ir viena no piecām Alfrēda Nobela 1895. gadā dibinātajām Nobela prēmijām, kura tiek pasniegta piecās dažādās jomās: fizikā, ķīmijā, literatūrā, miera veicināšanā un fizioloģijā vai medicīnā.

## Balvas piešķiršanas kārtība
Saskaņā ar Nobela testamentu balvu fizioloģijā vai medicīnā piešķir Karaliskais Kārļa institūts. Sākotnēji tas tika uzdots institūta profesoriem (1901. gadā bija 19 profesoru), bet ar laiku, pieaugot balvas prestižam, tika veiktas organizatoriskas izmaiņas. 1977. gadā tika nodibināta speciāla institūcija — Karolinskas institūta Nobela asambleja. Tajā ir 50 Karolinskas institūta profesori. kas ievēl piecu cilvēku Nobela komiteju, kas izvērtē pretendentus, izvēlas sekretāru organizatorisku jautājumu risināšanai, kā arī katru gadu izvēlas 10 papildus biedrus, kas palīdz vērtētājiem.

Balvu pasniedz Zviedrijas Karaliskā Zinātņu Akadēmija svinīgā ceremonijā Zviedrijas galvaspilsētā Stokholmā katru gadu 10. decembrī (A. Nobela nāves dienā). Pirmo Nobela prēmiju fizioloģijā vai medicīnā 1901. gadā saņēma vācu fiziologs Emīls fon Bērings. Līdz 2019. gadam tikušas pasniegtas 110 Nobela prēmijas fizioloģijā vai medicīnā (207 vīriešiem un 12 sievietēm). Pirmā sieviete, kas saņēmusi Nobela prēmiju fizioloģijā vai medicīnā, bija amerikāniete Gērtija Kori (1947. gadā). Šī ir augstākā balva, ko iespējams saņemt fizioloģijā vai medicīnā.

## Saņemtās balvas
Katrs Nobela prēmijas laureāts saņem zelta medaļu, diplomu (ar ierakstu par konkrētā laureāta nopelniem) un naudas summu, ko nosaka attiecīgajā gadā no Nobela fonda pieejamo līdzekļu apjoms. Kopš 1968. gada pieņemts noteikums, ka vienā apbalvošanas reizē laureātu skaits fizioloģijā vai medicīnā nepārsniedz 3 cilvēkus, starp kuriem tiek sadalīta piešķirtā naudas prēmija. Saskaņā ar apbalvošanas komitejas lēmumu, trīs laureātu gadījumā prēmija var tikt sadalīta vienādās daļās, vai arī viens no zinātniekiem saņem pusi, bet divi pārējie — pa ceturtdaļai. Kopējā naudas balva dažādos gados ir atšķirīga, piemēram, 2009. gadā 10 miljoni Zviedrijas kronu (1.4 miljoni US$), bet 2012. gadā — 8 miljoni Zviedrijas kronu (1.1 miljoni US$).

## Nobela prēmijas laureāti fizioloģijā vai medicīnā

## Atsauces

## Ārējās saites

* Nobela prēmija fizioloģijā vai medicīnā
40 (skaitlis)

**40** (**četrdesmit**) ir naturāls skaitlis, kas atrodas starp 39 un 41. Romiešu skaitļu sistēmā 40 tiek pierakstīts šādi: XL. Binārajā skaitīšanas sistēmā četrdesmit ir 101000, oktālajā skaitīšanas sistēmā ir 50 un heksadecimālajā skaitīšanas sistēmā ir 28.

[thumbnail|100px|left|[Ceļazīme, kas norāda, ka nedrīkst braukt ātrāk par 40 km/h.]]
Ķīmisko elementu periodiskā tabulā 40 ir cirkonija (Zr) atomskaitlis. Gan Celsija skalā, gan Fārenheita skalā −40 grādi ir vienīgā temperatūra, kas sakrīt, respektīvi, −40&nbsp;°C&nbsp;=&nbsp;−40&nbsp;°F. Arī dažādās reliģijās šim skaitlim ir īpaša nozīme, piemēram, kristietībā 40 dienas ir Jēzus Kristus dzīvošanas ilgums pēc augšāmcelšanās. Bieži 40 dienas figurē arī kā laiks, ko dvēsele pavada uz Zemes pēc cilvēka nāves pirms nonāk Aizsaulē.
Sporta pils "Qazaqstan"

**Sporta pils "Qazaqstan"** ir daudzfunkcionāla halle, kas atrodas Astanā, Kazahstānā un tika atklāta 2001. gada 6. martā. 2008. gadā halle kļuva par Kontinentālās hokeja līgas kluba Astanas "Baris" mājvietu.

Kompleksā ietilpst arī viesnīca, baseins un trenažieru zāle. 2010. gada novembrī tika izziņots, ka kompleksā tiks uzbūvēta jauna hokeja halle ar 1000 sēdvietām.
LIGO

***LIGO*** (no  — "lāzera interferometrijas gravitācijas viļņu observatorija") ir apjomīgs fizikas eksperiments, kas paredzēts gravitācijas viļņu atklāšanai. Projektu 1992. gadā dibināja Kips Torns (*Kip Thorne*) un Ronalds Drevers (*Ronald Drever*) no Kalifornijas Tehnoloģiju institūta un Reiners Veiss (*Rainer Weiss*) no Masačūsetsas Tehnoloģiju institūta. Tagad *LIGO* ir MIT, *Caltech*, kā arī citu koledžu un universitāšu zinātnieku kopprojekts un to finansē Nacionālais zinātnes fonds (NSF). Ar 365 miljonu dolāru (2002. gada USD) izmaksām tas ir lielākais un ambiciozākais projekts, kuru realizējis NSF. Projektu pārvalda organizācija *LIGO Scientific Collaboration* (LSC), kurā apvienojušies aptuveni 600 pētnieki no 40 institūcijām.

## Misija
*LIGO* projekts ir paredzēts tiešai kosmiskas izcelsmes gravitācijas viļņu atklāšanai. Gravitācijas viļņu mērāmas emisijas zinātnieki cer uztvert no dubultsistēmām (neitronu zvaigžņu vai melno carumu sadursmes vai saplūšanas), masīvu zvaigžņu supernovām (no kurām veidojas neitronu zvaigznes un melnie carumi), akrēcijas neitronu zvaigznēm, deformētu garozu neitronu zvaigžņu rotācijām, kā arī gravitācijas starojuma atliekām, kas veidojušās pēc Lielā Sprādziena. Teorētiski observatorija varētu arī novērot eksotiskākus fenomenus, piemēram, gravitācijas viļņus, kurus izraisījušas kosmisko stīgu oscilācijas vai inflācijas domēnu sienu sadursmes. 

thumb|220px|left|LIGO Hanfordas observatorijas ziemeļu plecs (x roka)

## Observatorijas
*LIGO* sastāv no divām observatorijām, kuras šķir 3002 km. Viena no tām *LIGO Livingston Observatory* atrodas Livingstonā, Luiziāna štatā, otra — Hanfordas kodolrezervātā Vašingtonas štatā, netālu no Ričlendas.

Katra observatorija sastāv no "L" veida sistēmas, kuras iekšienē ir augstas pakāpes vakuums. Katrs plecs ir izstiepts 4 km garumā. Katrā vakuuma sistēmā var būt uzstādīti līdz pieciem interferometriem. Bez tam paralēli ar primāro var darbināt pusgaruma interferometru ar 2 km pleciem.

Livingstonas observatorijā ir uzstādīts viens lāzera interferometrs primārajā konfigurācijā. Henfordas observatorijā ir uzstādīts arī viens interferometrs, analoģisks Livingstonas interferometram, kā arī pusgaruma interferometrs.

## Atsauces

## Ārējās saites
* LIGO mājas lapa 
* LIGO Caltech mājaslapā 
* Advanced LIGO mājaslapa